JKW-KABAB-02-KHA-036-wylie
@#/__/na tsha lam khyer gyi rdo rje'i thol glu chos nyid grub pa'i bdud rtsi zhes bya ba//a ho/__'khor 'das kyi chos rnams thams cad kun/__/'od gsal ba'i dbyings su zad nas slar/__/'pho chen gyi gzugs skur yongs bzhengs pa/__/dpal 'chi med pad+ma kA rar 'dud/__/phyi 'byung bzhi 'dus pa'i phung po la/__/glo bur bro nad kyis thebs pa'i tshe/__/nang rig stong gnyug ma'i khye'u yis/__/snang ba lam khyer gyi glu 'di blangs/__/gnas 'khor ba mtho dman gar skyes kyang*/__/tshul 'di lta'i sdug bsngal 'ba' zhig las/__/gtan bde ba'i go skabs bral bar mthong*/__/'di nges 'byung lam khyer gyi gnad gcig lags/__/don de slad ma gyur 'gro ba yi/__/sdug bsngal bdag la len pa dang*/__/bdag nyid kyi bde ba gzhan la gtong*/__/'di snying rje lam khyer gyi gnad gcig lags/__/tshe rabs nas bsags pa'i sdig ltung tshogs/__/rkyen ngan la bsten nas sbyang ba'i phyir/__/pha bla ma'i thugs rjer snying nas dad/__/'di mos gus lam khyer gyi gnad gcig lags/__/nad zug rngu'i ngo bor bltas pa'i tshe/__/spang gnyen gyi gzung 'dzin dbyings su yal/__/bde stong gi nyams zhig de ru 'char/__/'di phyag chen lam khyer gyi gnad gcig lags/__/nang bdag gzhan gnyis ka rgyu med pas/__/skye ba dang 'gags pa ma mchis phyir/__/stong pa dang rten 'byung 'gal med rtogs/__/'di dbu ma lam khyer gyi gnad gcig lags/__/sdug bsngal gyi zug rngu myong ba'i sems/__/rang rig pa'i dpa' 'os zil mnan pas/__/cer grol gyi ye shes de ru mjal/__/'di rdzogs chen lam khyer gyi gnad gcig lags/__/gshis gdod nas dag pa'i chos nyid la/__/glo bur gyi rtog pa rang sar grol/__/don de phyir smra bsam brjod las 'das/__/'di lta ba lam khyer gyi gnad gcig lags/__/sems thog tu nad zug ma blangs par/__/nad thog tu rig stong rjen par bzhag__/yengs med la 'dzin med kyi dran pas skyong*/__/'di sgom pa lam khyer gyi gnad gcig lags/__/kun rdzob tu gzugs phung tshogs su phul/__/don dam du dbyings rig dbyer med bsres/__/dus kun tu 'khor gsum sgyu mar bltas/__/'di spyod pa lam khyer gyi gnad gcig lags/__/bzod med kyi nad zug g.yo 'phrul po/__/da lta yi shes pa rjen pa'i klong*/__/skye 'gags dang gnas gsum bral bar thim/__/'di chos sku lam khyer gyi gnad gcig lags/__/dbyings blau 'das rnam kun mchog ldan pas/__/rtsal snang stong chu zla lta bur shar/__/shar tsam nas rang gi ngo bor grol/__/'di longs sku lam khyer gyi gnad gcig lags/__/rkyen gang byung ngo bo'i thugs rje la/__/ro snyoms kyi brtul zhugs lam longs pas/__/re dogs kyi blang dor thad kar bcad/__/'di sprul sku lam khyer gyi gnad gcig lags/__/tshig de skad gsal 'debs nyams kyi glu/__/gnas lho mon nags ma'i ljongs kyi mgo/__/dpal sku lha mkha' ri'i nye zhol du/__/sprang gtad med pad+ma dgyes pas bris//__//